אנדרו קנינגהם

אדמירל הצי אנדרו בראון קנינגהם (באנגלית: Andrew Browne Cunningham; 7 בינואר 1883 - 12 ביוני 1963), היה מפקד כוחות הצי המלכותי הבריטי בים התיכון במחצית הראשונה של מלחמת העולם השנייה, ולאחר מכן החל משנת 1943 מפקד הצי הבריטי, עד תום המלחמה.

תחת פיקודו, ניצח הצי הבריטי בים התיכון במספר קרבות ימיים, כגון קרב טאראנטו וקרב כף מטפן נגד הצי האיטלקי. תחת פיקודו של גנרל דווייט אייזנהאואר פיקד על הצי שפלש לחופי צפון אפריקה במבצע לפיד.

הציטוט המפורסם שלו: "לוקח שלוש שנים לבנות ספינה, אבל שלוש מאות שנים לבנות מסורת. אסור לנו לאכזב את הצבא", נאמר לפני פינוי האי כרתים ב-1941, כאשר יחידות הצי הבריטי יצאו לחלץ את אלפי החיילים הבריטים מכרתים כדי שלא יפלו בשבי, וזאת למרות שהצי ספג קודם לכן אבדות כבדות בהתקפות מהאוויר במהלך הקרב על כרתים, והיה צפוי לאבד ספינות נוספות במהלך החילוץ.

אחיו הצעיר, גנרל אלן גורדון קנינגהם, היה הנציב העליון האחרון של המנדט הבריטי בארץ ישראל.

קישורים חיצוניים

 
 

קצינים בריטים במלחמת העולם הראשונה
אדמירלים בריטים במלחמת העולם השנייה
בריטים מעוטרי אות לגיון ההצטיינות
מקבלי אות לגיון הכבוד
מסדר האמבט: אבירים וגבירות הצלב הגדול
מעוטרי צלב המלחמה
מעוטרי אות השירות המצוין
חברים במסדר ההצטיינות
מעוטרי מדליית השירות המצוין של הצי
פרסביטריאנים
בריטים שנולדו ב-1883
בריטים שנפטרו ב-1963